
ДО
ОБЩИНСКИ СЪВЕТ
БУРГАС


Д О К Л А Д Н А   З А П И С К А
ОТ ДИМИТЪР НИКОЛОВ НИКОЛОВ
КМЕТ НА ОБЩИНА БУРГАС

[bookmark: _GoBack]ОТНОСНО: Отдаване под наем на част от недвижим нежилищен имот – частна общинска собственост, представляващ помещения от сграда, разположена в Приморски парк, гр. Бургас, отразена с идентификатор 07079.618.3.26 по КККР на гр. Бургас, на юридическо лице с нестопанска цел, осъществяващо дейност в обществена полза – Сдружение „Сдружение РАВЕН СТАРТ 2009“


УВАЖАЕМИ ОБЩИНСКИ СЪВЕТНИЦИ,

На основание Решение на Общински съвет – Бургас по т. 35 от дневния ред на заседанието, проведено на 31.10.2017 г. (Протокол № 32) е сключен договор от януари 2018 г., между Община Бургас и „Център за специална образователна подкрепа – Бургас“, ЕИК 000044096 (бившето Помощно училище "Отец Паисий" - гр. Бургас), за предоставяне на безвъзмездно право на управление върху недвижим имот – частна общинска собственост, а именно: едноетажна сграда /бивши казарми/ с идентификатор 07079.618.3.26 по КККР на гр. Бургас, със застроена площ 939 кв.м., разположена на територията на Приморски парк-Бургас, в северната контактна зона  на „Историческото ядро на морската градина“, актувана с Акт №8708/01.06.2017г. за частна общинска собственост. Срокът на договора е за 1 (една) година. 
В Община Бургас е постъпило искане с №  74-00-191/ 11.10.2018 г. от Полина Николова, Председател на УС на Сдружение "Сдружение РАВЕН СТАРТ 2009", ЕИК 175878340, с което е заявено предоставяне за ползване на материална база в посочения имот. Сдружението осъществява дейност в обществена ползва, учредено е от родители на деца с тежки форми на различни заболявания от Бургас и региона, и същото приоритетно цели подпомагане и осигуряване на грижи за деца, юноши и младежи с физически и ментални увреждания и поведенчески проблеми. Сдружението притежава лиценз за предоставяне на социални услуги за деца. Тези обстоятелства, ведно с предназначението на имота съгласно Акт №8708/01.06.2017г. за частна общинска собственост - за „Дневен център за подкрепа на деца с тежки множествени увреждания и техните семейства“, защитата на обществения интерес и разпоредбата на чл. 14, ал. 6 от Закона за общинската собственост, обуславят възможността за предоставяне на възмездно право на ползване на част от помещенията в посочения имот.
Съгласно архитектурното разпределение, необходимите за дейността на Сдружението помещения са следните:
1. Спортна зала, с полезна площ 80,35 кв. м, при граници: изток - външен зид,  запад - външен зид, север – интернет зала, коридор, стая персонал и гардероб, юг - външен зид
2. Стая персонал и гардероб,  с полезна площ 19,36 кв. м, при граници: изток – коридор, запад – външен зид, север – баня инвалиди, санитарен възел и бойлерно, юг - спортна зала;
3. Санитарен възел, с полезна площ 2, 72 кв. м., при граници: изток – бойлерно, запад – стая персонал и гардероб, север – баня инвалиди, юг – стая персонал и гардероб;
4. Баня инвалиди, с полезна площ 14,31 кв.м., при граници: изток – коридор, запад – външен зид, север – зала за арттерапия и трудотерапия, юг – стая персонал и гардероб, тоалетна и бойлерно;
5. Зала за арттерапия и  трудотерапия, с полезна площ 40,34 кв.м., при граници: изток – коридор, запад – външен зид, север – занималня, юг – баня инвалиди;
6. Кабинет на логопед, с полезна площ 15,16 кв.м., при граници: изток - външен зид,  запад - коридор, север – здравен кабинет, юг – техническо помещение слаботокови;
7. Интернет зала, с полезна площ 17,33 кв. м, при граници: изток – външен зид, запад - коридор, юг - спортна зала, север -  техническо помещение слаботокови;
8.  Част от коридор между посочените помещения – с полезна площ 20.84 кв.м.
За отдаване под наем на посочените помещения е определена месечна наемна цена съгласно размера на базисните наемни цени за 2018 г., приети от Общински съвет–Бургас на проведеното на 19.12.2017 г. заседание /Протокол № 36/, указани в Приложение № 7 от Наредбата за определянето и администрирането на местните такси и цени на услуги на територията на Община Бургас, както следва:
210,41 кв.м (обща полезна площ) x 1,50 лв./кв.м (Приложение № 7, раздел „Б“, т.13) x 1 (коефициент за състояние) х 1,20 (коефициент за зона) = 378,74 лв. (триста седемдесет и осем лева и седемдесет и четири стотинки), без ДДС.
Предвид изложеното, на основание чл.21, ал.1, т.8 и ал. 2 от Закона за местното самоуправление и местната администрация, чл.14, ал.6 от Закона за общинската собственост и чл.21, ал.1, т.2 от Наредбата за реда за придобиване, управление и разпореждане с общински имоти и вещи, предлагам Общински съвет–Бургас, да вземе следното
Р Е Ш Е Н И Е:
1. Да се отдаде под наем на Сдружение "Сдружение РАВЕН СТАРТ 2009", ЕИК 175878340, вписано в регистъра за юридически лица с нестопанска цел, воден от Агенция по вписванията към Министъра на правосъдието, със седалище и адрес на управление: гр. Бургас, ж.к. Зорница, бл.2, вх.2, ет.7, ап.20, представлявано от Полина Иванова Николова, Председател на Управителния съвет, част от недвижим нежилищен имот – частна общинска собственост, представляваща помещения в едноетажна сграда /бивши казарми/, с идентификатор 07079.618.3.26 по КККР на гр. Бургас, разположена в ПИ с идентификатор 07079.618.3 по одобрените КККР на гр. Бургас, съответстващ на УПИ І в кв.1 по ПУП-ПРЗ на Приморски парк, гр. Бургас, актувана с Акт за частна общинска собственост № 8708/01.06.2017 г., като общата полезна площ на помещенията е 210,41 кв.м., както следва: Спортна зала, с полезна площ 80,35 кв. м, при граници: изток - външен зид,  запад - външен зид, север – интернет зала, коридор, стая персонал и гардероб, юг - външен зид; Стая персонал и гардероб,  с полезна площ 19,36 кв. м, при граници: изток – коридор, запад – външен зид, север – баня инвалиди, санитарен възел и бойлерно, юг - спортна зала; Санитарен възел, с полезна площ 2, 72 кв. м., при граници: изток – бойлерно, запад – стая персонал и гардероб, север – баня инвалиди, юг – стая персонал и гардероб; Баня инвалиди, с полезна площ 14,31 кв.м., при граници: изток – коридор, запад – външен зид, север – зала за арттерапия и трудотерапия, юг – стая персонал и гардероб, тоалетна и бойлерно; Зала за арттерапия и  трудотерапия, с полезна площ 40,34 кв.м., при граници: изток – коридор, запад – външен зид, север – занималня, юг – баня инвалиди; Кабинет на логопед, с полезна площ 15,16 кв.м., при граници: изток - външен зид,  запад - коридор, север – здравен кабинет, юг – техническо помещение слаботокови; Интернет зала, с полезна площ 17,33 кв. м, при граници: изток – външен зид, запад - коридор, юг - спортна зала, север -  техническо помещение слаботокови; Част от коридор между посочените помещения – с полезна площ 20.84 кв.м., за предоставяне на дневна грижа за деца и младежи с тежки множествени увреждания, при заплащане на месечен наем в размер на 378,74 лв. (триста седемдесет и осем лева и седемдесет и четири стотинки), без ДДС.
2. Срокът на наемното отношение да бъде до сключване на договор за предоставяне на безвъзмездна финансова помощ за изпълнение на проект за предоставяне на социална услуга „дневен център за деца и/или младежи с тежки множествени увреждания“ по Оперативна програма „Развитие на човешките ресурси“, но не повече от 3 (три) години, считано от   01.01.2019 г.
3. Да бъдат осигурени парични средства от бюджета на Община Бургас за 2019 г. - за издръжка при предоставяне на дневната грижа за деца и младежи с тежки множествени увреждания в посочения имот.
	
Приложения: Искане с №  74-00-191/11.10.2018 г. от Полина Николова, Председател на УС на Сдружение "Сдружение РАВЕН СТАРТ 2009", Акт  за частна общинска собственост № 8708/01.06.2017 г., Справка по кадастрална карта, издадена от СГКК, архитектурно разпределение на помещенията и Удостоверение № 106/16.05.2017г., издадено от Община Бургас;



ДИМИТЪР НИКОЛОВ
КМЕТ НА ОБЩИНА БУРГАС

Съгласували:
Д-Р ЛОРИС МАНУЕЛЯН, ЗАМ.-КМЕТ ЗСДС 

Златина Георгиева, Директор на дирекция ПНО 

Живко Димитров, Директор на дирекция  УОС

инж. Минка Чаушева, Началник отдел ОС

Мая Казанджиева, Директор на дирекция СДЗС

Изготвил: Тодор Вълчев, Гл. юрисконсулт, дирекция СДЗС

